
ZDRUŽENIE LIMBAŠSKÝCH VINOHRADNÍKOV A VINÁROV 

LIMBACH

VÁS POZÝVA 

dňa 20.marca 2015
NA

XIV. OCHUTNÁVKU VÍN 

LIMBAŠSKÝ ČEPAK 2015
POZVÁNKA A ŠTATÚT

XIV. Ochutnávka vín, Limbašský čepak, ktorú organizuje Združenie limbašských vinohradníkov a vinárov je pokračovaním tradície vrcholných súťažných degustácií v Malokarpatskej vinohradníckej oblasti zameraných na porovnanie kvalitatívnej úrovne vín jednotlivých výrobcov zo Slovenska i zahraničia. Vo vzťahu k milovníkom vína je cieľom ochutnávky priblížiť vínny mok k jeho konzumentom a zvyšovať kultúru pitia vína.

XIV. Ochutnávka vín, Limbašský čepak, je nominačnou súťažou pre Národný salón vín Slovenskej republiky a pre súťaž Vinár roka na Malokarpatskej vínnej ceste.

Do súťažnej degustácie možno prihlásiť vína v nasledovných kategóriách:

kategória 1: vína tiché biele suché

kategória 2: vína tiché biele polosuché a polosladké

kategória 3 vína tiché ružové (okrem sladkých)

kategória 4 vína tiché červené (okrem sladkých)

kategória 5 vína tiché sladké (biele, ružové a červené)

kategória 6 vína ostatné (vrátane ovocných vín, sýtené a doalkoholizované vín)

PODMIENKY ÚČASTI V SÚŤAŽI:

1) výrobca musí mať minimálne 300 l prihláseného vína

2) za každú súťažnú vzorku zaplatí výrobca účastnícky poplatok vo výške EUR 5,00
3) z každej súťažnej vzorky dodá výrobca min. 4 fľ. o obsahu 0,75l resp. 6 fliaš pri obsahu fľaše menšom ako 0,75 l.

4) Vzorky zostanú vo vlastníctve organizátora pre účely ich odborného hodnotenia a následnej prezentácie vín verejnosti.

5) výrobca oceneného vína sa zaväzuje odpredať organizátorom 12 fliaš za cenu EUR 5,00/fľ. pre účely verejnej ochutnávky

PRIHLÁŠKY A ÚČASTNÍCKY POPLATOK:

Do súťaže môže výrobca prihlásiť vína doručením súťažných vzoriek, uhradením účastníckeho poplatku a vyplnením prihlasovacieho formulára. Každá súťažná vzorka musí byť označená štítkom s nasledovnými údajmi:

a) presné označenie výrobcu 

b) odroda

c) ročník

d) kategória vína podľa zvyškového cukru

e) vinohradnícka oblasť

Účastnícky poplatok uhradí výrobca pri doručení vzoriek.

Vzorky musia byť doručené na adresu Vinárstvo Michal Sadloň, Vinohradnícka 53, Limbach v období od 16. 2. 2015 do 20.2.2015, v pracovných dňoch od 7,30 do 19,00 hod. 

Uzávierka súťažných prihlášok je 20.2.2015 o 19,00 hod. Neskôr doručené vzorky nebudú zaradené do súťaže.

MIESTO KONANIA SÚŤAŽNEJ DEGUSTÁCIE:

GAUDIUM, centrum oddychu, Potočná 3, Limbach,

6.3.2015 (piatok) od 16,00 hod. 

VYHLÁSENIE VÝSLEDKOV A VEREJNÁ OCHUTNÁVKA:

20.3.2015, 16,00 –22,00 hod. verejná ochutnávka súťažných vzoriek 

20.3.2015, 18,30 hod. vyhlásenie výsledkov

Na ochutnávku vína je vstup osobám mladším ako 18 rokov zakázaný!!!

HODNOTENIE VÍNA:

Vína sa budú hodnotiť anonymne v komisiách s minimálnym počtom členov 5. Použitý bude 100 bodový systém hodnotenia. Bodové hodnotenie bude aritmetickým priemerom hodnotenia členov hodnotiacej komisie pri eliminácii dvoch krajných hodnôt. Pri rovnakom súčte bodov bude vykonaný priemer hodnotenia všetkých členov komisie.

Finálový rozstrel vykoná finálová komisia zložená z piatich predsedov komisií určených losovaním.

UDEĽOVANÉ OCENENIA:

V súťaži budú udelené nasledovné ocenenia:

KRÁĽ výstavy Limbašský čepak 2015, Limbach

ŠAMPIÓN výstavy bielych suchých vín

ŠAMPIÓN výstavy bielych polosuchých a polosladkých vín

ŠAMPIÓN výstavy ružových vín 

ŠAMPIÓN výstavy červených vín

ŠAMPIÓN výstavy sladkých vín

FINÁLOVÝ ROZSTREL

Do finálového rozstrelu vyberie predseda každej hodnotiacej komisie vzorku/ky vína z každej hodnotenej kategórie podľa kľúča, ktorý určí organizátor pred zahájením výstavy. 

Finálový rozstrel sa bude konať dvojkolovo.

V prvom kole zoradia hodnotitelia finálovej komisie finálové vzorky podľa poradia v jednotlivých kategóriách (okrem kat. 6 – vína ostatné). Najvyššie hodnotené víno v každej kategórii (okrem kat. 6 – vína ostatné) sa stane šampiónom výstavy Limbašský čepak 2015.

V druhom kole vyberú hodnotitelia kráľa výstavy Limbašský čepak 2015 zo šampiónov jednotlivých kategórií (okrem kat. 6 – vína ostatné). 

Jednej súťažnej vzorke môže byť udelené iba jedno ocenenie, tj. v kategórii, z ktorej bude zvolený Kráľ výstavy sa šampiónom výstavy stane druhé najvyššie hodnotené víno vo finálovom rozstrele.

Pri rovnosti bodov vo finále rozhodne väčší počet najvyšších ocenení vzorky. V prípade rovnosti sa rozstrel dvoma vzorkami zopakuje.
Ocenenie „šampión výstavy“ nebude udelené v kat. 6 - vína ostatné, a v prípade, že v kategórii 
(1 až 5 ) bude súťažiť menej ako 15 súťažných vzoriek.

Ďalšie udeľované ocenenia:

· Najvyššie hodnotené víno od výrobcu z Limbachu alebo člena ZLVaV v odrode Silvánske 

· Najvyššie hodnotené biele víno od výrobcu z Limbachu alebo člena ZLVaV

· Najvyššie hodnotené ružové víno od výrobcu z Limbachu alebo člena ZLVaV

· Najvyššie hodnotené červené víno od výrobcu z Limbachu alebo člena ZLVaV

· Cena Združenia Malokarpatská vínna cesta za najlepšiu kolekciu (3 najvyššie hodnotené vzorky vína od jedného výrobcu vyrobené z hrozna z Malokarpatskej vinohradníckej oblasti).

· Veľká zlatá medaila XIV. ochutnávky hroznových vín, Limbach (vína s hodnotením 92 a viac bodov)

· Zlatá medaila XIV. ochutnávky hroznových vín, Limbach (vína s hodnotením 88,0 až 91,99 bodov)

· Strieborná medaila XIV. ochutnávky hroznových vín, Limbach (vína s hodnotením 84 až 87,99 bodov)

· Bronzová medaila XIV. ochutnávky hroznových vín, Limbach (vína s hodnotením 80 až 83,99 bodov)

OCEŇOVACIE ETIKETY:

Oceňovacie etikety pre ocenené vína bude možné zakúpiť u firmy IMPALEX, Pezinok, Radničné nám. 1, tel. 033/641 23 16, 0905/465 094, e-mail: impalex@impalex.sk 

Oceňovacie etikety sú chráneným vzorom a ich tlač a distribúciu zabezpečuje výhradne vyššie uvedená poverená firma.

ORGANIZAČNÝ VÝBOR:

Predseda organizačného výboru: Michal Sadloň, predseda Združenia limbašských vinohradníkov a vinárov

Predseda hodnotiacich komisií: Ing. Tibor Ruman, PhD.

Člen zodpovedný za spracovanie výsledkov: Ing. Vladimír Hrašna.

Technické zabezpečenie:     Združenie limbašských vinohradníkov a vinárov 

a GAUDIUM, centrum oddychu, Limbach

KONTAKT: 

predseda Združenia limbašských vinohradníkov a vinárov

Michal Sadloň

Vinohradnícka 53, Limbach
tel. 0903-611 736

